Source: http://docplayer.fi/2309666-Iida-maria-rantanen-tieverkon-kayttoarvo-ja-sen-hyodyntaminen-tienpidossa.html
Timestamp: 2017-08-20 19:47:16+00:00
Document Index: 16688615

Matched Legal Cases: ['kko ', 'kko ', 'kko ', 'KKO ', 'KKO ', 'kko ', 'kko ', 'kko ', 'kko ']

Iida-Maria Rantanen. Tieverkon käyttöarvo ja sen hyödyntäminen tienpidossa - PDF
Iida-Maria Rantanen. Tieverkon käyttöarvo ja sen hyödyntäminen tienpidossa
Download "Iida-Maria Rantanen. Tieverkon käyttöarvo ja sen hyödyntäminen tienpidossa"
1 Liikenneviraston TUTKIMUKSIA JA SELVITYKSIÄ Iida-Maria Rantanen Tieverkon käyttöarvo ja sen hyödyntäminen tienpidossa
3 Iida-Maria Rantanen Tieverkon käyttöarvo ja sen hyödyntäminen tienpidossa Liikenneviraston tutkimuksia ja selvityksiä 6/2010 Liikennevirasto Helsinki 2010
4 2 Kannen kuvat: Iida-Maria Rantanen Verkkojulkaisu pdf (www.liikennevirasto.fi) ISSN-L ISSN ISBN Helsinki 2010 Liikennevirasto Tieosasto PL HELSINKI Puhelinvaihde
5 3 Rantanen, Iida-Maria: Tieverkon käyttöarvo ja sen hyödyntäminen tienpidossa. Liikennevirasto, tieosasto. Helsinki Liikenneviraston tutkimuksia ja selvityksiä 6/ sivua. ISSN-L , ISSN , ISBN Asiasanat: tieverkko, käyttöarvo, tienpito TIIVISTELMÄ Toimiva tieverkko on edellytys kansantalouden kasvulle ja siten keskeinen osa yhteiskunnan hyvinvointia. Tieverkon arvottaminen ei kuitenkaan ole yksinkertaista johtuen sen julkishyödykeominaisuudesta. Valtion kirjanpidossa tieomaisuudeksi katsotaan sen tasearvo, joka kertoo vain tieverkkoon sitoutuneen pääoman määrän. Parempi kuva tieverkon arvosta yhteiskunnalle saadaan käyttöarvon käsitteen kautta. Tämä diplomityö on tehty osana Liikenneviraston Liikennejärjestelmän taloudellisuus -tutkimusohjelmaa. Diplomityön tavoitteena on määritellä tieverkon käyttöarvo ja muo-dostaa viitekehys sille, miten kyseistä käsitettä voitaisiin hyödyntää tienpidossa. Työ on rajattu koskemaan Suomen maantieverkkoa ja suomalaista tienpitoa ominaispiirteineen. Tienpidossa pääpaino on strategisessa suunnittelussa ja sitä ylemmillä päätöksenteon tasoille. Tieverkkoa tarkastellaan pääosin kokonaisuutena eikä yksittäisinä yhteyksinä. Tutkimus on toteutettu laadullisena tutkimuksena ja lähteinä on käytetty erilaisia kotimaisia ja ulkomaisia julkaisuja. Työhön on etsitty artikkeleita, raportteja ja kirjoja sekä tienpidon alueelta että laajasti ja poikkitieteellisesti liittyen arvoihin ja arvottamiseen. Esineen käyttöarvo voidaan määritellä eri tavoin. Pohjimmiltaan kyse on kuitenkin siitä hyödystä, jonka käyttäjä saa esineestä ja sen käytöstä. Tieverkon käyttöarvo määritel-läänkin tässä työssä siksi hyödyksi, jonka kansalaiset, elinkeinoelämä ja yhteiskunta sen käytöstä saavat. Tämän määritelmän perusteella käyttöarvoa täytyy lähestyä käyttäjien tarpeiden kautta: mitä paremmin tieverkon ominaisuudet tyydyttävät asiakkaiden tarpeet, sitä paremmalla tasolla käyttöarvo on. Jotta voitaisiin määrittää käyttöarvolle alin hyväksyttävä taso, tarkastellaan eri asiakasryhmien kriittisimpiä tarpeita jaoteltuna verkon osille. Tieverkon käyttöarvo on riittävän hyvällä tasolla, kun nämä kriittisimmät tarpeet tyydyttyvät. Asiakkaiden tarpeet siis asettavat vaatimuksia tieverkolle, jotka pyritään täyttämään tienpidon toimin. Liikennepoliittisilla päätöksillä ja linjauksilla taas vaikutetaan tienpidon strategiseen suunnitteluun ja sitä kautta myös käytännön tienpitoon. Tämän takia kaikissa päätöksenteon vaiheissa pitäisi pitää mielessä se, mitä varten tieverkko on olemassa. Tienpidon tavoitteena ei siis pitäisi olla tieomaisuuden tasearvon maksimoiminen, vaan mahdollisimman hyvän käyttöarvon tarjoaminen asiakkaille.
6 4 Rantanen, Iida-Maria: Use value of the road network and its utilization in road maintenance. Finnish Transport Agency, Road Department. Helsinki Research reports of the Finnish Transport Agency 6/ pages. ISSN-L , ISSN , ISBN Keywords: road network, use value, road maintenance SUMMARY A functional road network is the basis of economic growth and thus a key part of society s well-being. Valuing the road network isn t simple, partly because of its nature as a public good. In the public accounting system road assets are seen through their balance sheet value, which tells only the amount of assets committed to it. A better picture of the value of the road network can be constructed through the concept of use value. This Master of Science Thesis is a part of the Economic efficiency of the transportation system -research program by the Finnish Transport Agency. The objective of this study is to define use value of the road network and to form a framework to how this concept could be utilized in road maintenance. The study focuses on the Finnish road network and on the characteristics of the Finnish road maintenance. On road maintenance the focus is on strategic planning and on the upper levels of decision-making. The road network is viewed as a whole instead of individual connections. The study was conducted as a qualitative research and different domestic and foreign publications were used as sources. Articles, reports and books were searched concerning both road maintenance and widely values and valuation. The use value of a product can be defined in many ways. Fundamentally it s always about the utility that the customer gets from the product. In this study the use value of a road network is defined to be the utility that citizens, economic life and the society get from using it. Deriving from this definition, use value must be viewed through users needs: the better the road network fills the customers needs, the higher is the level of use value. To be able to define the lowest acceptable level of use value, one must view the most critical needs of each customer segment. The level of use value of the road network is high enough, when these most critical needs are satisfied. Customers needs impose requirements for the road network and the measures of road maintenance are taken to try to meet these requirements. Transport policy affects the strategic planning of road maintenance and hence the daily measures of road maintenance. For this reason on all the levels of decision-making one should remember the reason why there is a road network in the first place. The goal of road maintenance is not to maximize the balance sheet value but to offer a use value as good as possible.
7 5 ESIPUHE Väyliä on ollut aina. Ihminen liikkumistarpeineen on luonut väylän sinne, minne on ollut tarve päästä. Toimiva väyläverkosto on yhteiskunnan selkäranka, johon ei aina muisteta kiinnittää huomiota. Tämä tutkimus on tehty osana Liikennejärjestelmän taloudellisuus - tutkimusohjelmaa, joka toteutetaan vuosina Työn on tehnyt Siton kautta Tampereen teknillisen yliopiston tuotantotalouden opiskelija, tekniikan kandidaatti Iida-Maria Rantanen diplomityönään Liikennevirastolle. Diplomityön ohjausryhmään ovat kuuluneet diplomityöntekijän lisäksi professori Jorma Mäntynen Tampereen teknillisen yliopiston Tiedonhallinnan ja logistiikan laitokselta, Ari Huomo Uudenmaan ELY-keskuksesta, Vesa Männistö Liikenneviraston tieosastolta, Ari Kähkönen Pöyry Oy:stä sekä Tenho Aarnikko Sitosta. Helsingissä huhtikuussa 2010 Liikennevirasto Tieosasto
8 6 SISÄLLYSLUETTELO TIIVISTELMÄ... 3 SUMMARY... 4 ESIPUHE JOHDANTO Taustaa Työn tavoite, tutkimusongelma ja rajaukset Tutkimusote, -menetelmät ja tutkimuksen rakenne TIEVERKKO JA TIENPIDON NYKYTILA Tieverkon merkitys kansantaloudessa Tienpito Tienpidon tavoitteet Tienpidon suunnittelu ja päätöksenteko Tienpitäjät Tehtävät ja organisaatiot Asiakkaat Rahoitus Julkinen rahoitus Rahoitusmalleja Tienpidon markkinat Tulevaisuuden kehitystarpeita Väyläomaisuus KÄYTTÖARVOSTA Arvo käsitteenä Arvottamisesta Reittien jokamiehenoikeus Ympäristön arvo Maan ja kiinteistön arvo Käyttöarvoanalyysi Asiakas arvon luojana Arvoa innovaatioista TIEVERKON KÄYTTÖARVO Tieverkon tarkoitus Asiakasryhmien tarpeet tieverkolle Elinkeinoelämä Kansalaiset Yhteiskunta Väylän omistajan tarpeet Tieliikenteen toimivuus Palvelutaso Yleistä Peruspalvelutaso Tierakenteen palvelutaso... 68
9 Koettu palvelutaso Liikenteen palvelutaso Tieverkon arvottaminen julkishyödykkeenä Yhteenveto KÄYTTÖARVON KÄSITE TIENPIDON APUNA Asiakkaiden kokema käyttöarvo Tienpidon strateginen ohjaus Liikennepoliittinen päätöksenteko Yhteenveto PÄÄTELMÄT Tutkimuksen yhteenveto Tutkimuksen arviointi ja jatkotutkimustarpeet LÄHDELUETTELO... 82
10 8 1 JOHDANTO 1.1 Taustaa Kun ei ole teitä, ei kärryjä voi käyttää. Kun ei ole kärryjä, ei tarvita ajoväyliäkään. (Silvasti 2001, s. 22) Jos tietä ei käytetä, mikä sen arvo on? Pienelle autottomalle saarelle rakennettu moottoritie olisi selvästi hukkainvestointi. Tie ei siis ole itsessään arvokas. Sen sijaan tieverkolla on välinearvoa, joka koostuu verkon tarjoamista liikkumismahdollisuuksista. Kuva 1.1. Maanteitä ei kaivata kaikkialle. Harvassa ovat kuitenkin sellaiset paikat, joissa ei tarvittaisi maanteitä. Päinvastoin: nykyaikainen yhteiskunta ei toimisi ilman kattavaa ja toimivaa tieverkkoa. Liikennepolitiikan tavoitteena on hyvinvoiva Suomi: Tarvittavat matkat ja elinkeinoelämän kuljetukset toimivat Suomessa ja ulkomaan yhteyksissä joka päivä tukien ihmisten hyvää arkea, elinkeinoelämän kilpailukykyä ja alueiden elinvoimaa. Liikkuminen ja kuljettaminen on turvallista ja liikennejärjestelmä ekologisesti, sosiaalisesti ja taloudellisesti kestävä. (LVM 2010a, s. 16) Valtion kirjanpidossa tieinfrastruktuurin arvoksi katsotaan kuitenkin vain sen tasearvo, joka perustuu tien suorituskyvyn lineaarisen alenemiseen. Pääomaa sitoutuu myös säännöllisen kunnossapidon ja korjaamisen myötä. Mutta jos vähäliikenteisen tien kirjanpitoarvo pienenee, sen arvo yhteiskunnalle ei pienene samassa suhteessa. Samoin jos tien merkitys esimerkiksi elinkeinoelämän kuljetuksille kasvaa, kirjanpitoarvon muutos ei vastaa yhteiskunnan kokemaa arvonmuutosta. Tieverkon arvoa ei voidakaan määritellä vain fyysisten rakenteiden rakennus-, ylläpito- ja korvausinvestointien kautta, vaan arvo perustuu sen tarjoamiin mahdollisuuksiin täyttää eri ryhmien liikkumistarpeet. Jos tien käyttöarvo laskee liian alhaiseksi, se ei enää syystä tai toisesta tarjoa niitä mahdollisuuksia, joita sen pitäisi. Lasku käyttöarvossa saattaa aiheuttaa suuria kustannuksia yhteiskunnalle.
11 9 Väylien omistajan tehtävänä on täyttää yhteiskunnan tieverkolle kohdistamat tarpeet mahdollisuuksiensa mukaan. Jotta niukoilla resursseilla päästäisiin mahdollisimman hyviin tuloksiin, on kyettävä tekemään hoito- ja ylläpitotoimet sekä uusinvestoinnit tehokkaasti. (Meriläinen et al. 2002) Pelkkä toimien kustannustehokas suorittaminen ei kuitenkaan auta mitään, jos toteutettavien toimien hyödyllisyyttä ei ole pohdittu. Optimaaliseen tulokseen päätymiseksi onkin ensin pystyttävä arvottamaan toteutettavat toimet siten, että ne tulevat toteutetuiksi hyödyllisyysjärjestyksessä. (Rantala et al. 2004, s. 43) 1.2 Työn tavoite, tutkimusongelma ja rajaukset Diplomityö on osa Tiehallinnon Liikennejärjestelmän taloudellisuus - tutkimusohjelmaa, joka toteutetaan vuosina Tutkimusohjelma keskittyy tienpidon tuottavuuden parantamiseen ja liikennejärjestelmän taloudellisuuden tehostamiseen ja se on jaettu neljään osa-alueeseen. Tämä työ kuuluu aiheen tienpidon kustannukset ja tieomaisuuden arvo alle. Diplomityön tavoitteena on määritellä tieverkon käyttöarvo ja muodostaa viitekehys sille, miten kyseistä käsitettä voitaisiin hyödyntää tienpidossa. Tarkoituksena ei siis ole esittää tieverkon käyttöarvolle euromääräistä arvoa, vaan selvittää, miten tästä laadullisesta käsitteestä voisi olla hyötyä tienpitoa suunniteltaessa. Työn tutkimusongelma on: Miten käyttöarvon käsitettä voidaan hyödyntää tienpidossa? Tähän pyritään löytämään vastaus seuraavien tutkimuskysymysten avulla: Mitä tarkoitetaan käyttöarvolla? Mistä tieverkon käyttöarvo rakentuu? Milloin tieverkon käyttöarvo on riittävällä tasolla? Miten käyttöarvoa voidaan hyödyntää tienpidon resurssien kohdentamisessa? Työ rajataan koskemaan Suomen maantieverkkoa ja suomalaista tienpitoa ominaispiirteineen. Tarkastelun ulkopuolelle jäävät pääosin siis esimerkiksi kadut ja erilliset kevyen liikenteen väylät. Tienpidossa pääpaino on strategisessa suunnittelussa ja sitä ylemmillä päätöksenteon tasoille. Tieverkkoa pyritään myös tarkastelemaan kokonaisuutena eikä yksittäisinä yhteyksinä.
12 Tutkimusote, -menetelmät ja tutkimuksen rakenne Tutkimus toteutetaan laadullisena tutkimuksena. Hirsjärven et al. (2008) mukaan laadullisen eli kvalitatiivisen tutkimuksen lähtökohtana on todellisen elämän kuvaaminen. Kvalitatiivisessa tutkimuksessa pyritäänkin tutkimaan kohdetta mahdollisimman kokonaisvaltaisesti. (Hirsjärvi 2008) Pääasiallinen tutkimusmenetelmä on kirjallisuusanalyysi. Tutkimuksessa käytetään aineistona erilaisia kotimaisia ja ulkomaisia julkaisuja. Tavoitteena on etsiä artikkeleita, raportteja ja kirjoja sekä tienpidon alueelta että laajasti ja poikkitieteellisesti liittyen arvoihin ja arvottamiseen. Kirjallisuusanalyysiin haetaan uusia näkökulmia osin myös asiantuntijahaastatteluilla. Tutkimuksessa esitetään aluksi nykytilakuvaus tienpidosta ja siihen liittyvistä organisaatioista asiakkaineen. Luvussa 2 tarkastellaan myös tieverkon ja kansantalouden yhteyttä. Luvussa 3 pohditaan käyttöarvoa tarkastelemalla arvoa ja arvottamista laajemmin. Luvussa 4 tarkastellaan asiakkaiden tarpeita tarkemmin sekä määritellään, mitä käyttöarvolla ja erityisesti tieverkon käyttöarvolla tarkoitetaan juuri tässä tutkimuksessa. Luvussa 5 esitellään ehdotus viitekehykseksi, miten käyttöarvon käsitettä voitaisiin käyttää apuna tienpidossa. Lopuksi esitellään päätelmät luvussa 6 sekä ehdotetaan jatkotutkimusaiheita.
13 11 2 TIEVERKKO JA TIENPIDON NYKYTILA 2.1 Tieverkon merkitys kansantaloudessa Tyypillinen markkinatalous on rahaa käyttävä vaihtotalous. Siinä kotitaloudet ovat kulutusyksiköitä tuotannon eriydyttyä yrityksiin. Kotitaloudet omistavat tuotannontekijät, joita ne myyvät yrityksille erityisten tuotannontekijämarkkinoiden kautta. Saamillaan tuloilla kotitaloudet puolestaan ostavat yritysten valmistamia tuotteita hyödykemarkkinoilla. (Pekkarinen & Sutela 2004, s. 61) Nykyaikaisessa yhteiskunnassa tuotetaan, ostetaan ja myydään valtavasti erilaisia hyödykkeitä. Yksi tämän taloudellisen toimeliaisuuden arvioimistapa on tuotteiden kokonaismäärän mittaaminen. Taloudellisen toimeliaisuuden määrää voidaan tarkastella kolmella eri tavalla (kuva 2.1). Kun sitä käsitellään tuotannon näkökulmasta yritysten ja kotitalouksien välisenä hyödykevirtana, puhutaan kansantuotteesta. Tuotannon tekijätulojen muodostaman rahavirran yhteydessä kansantuote saa rinnakkaiskäsitteen kansantulo. Kansantuote voidaan lopulta esittää myös erityyppisten tuotteiden hankintamenona. (Pekkarinen & Sutela 2004, s. 170) Hyödykkeitä kansantuote Rahaa Kotitaloudet - Kuluttavat hyödykkeitä - Omistavat tuotannontekijät Yritykset - Tuottavat hyödykkeitä - Ostavat tuotannontekijöitä Rahaa Tuotannontekijöitä kansantulo Kuva 2.1. Tulon kiertokulku (Pekkarinen & Sutela 2004, s. 61 ja s. 170). Teknologian kehittymisen myötä rahaliikenne on nykyään pääosin sähköistä. Kehityksestä huolimatta yksi asia on kuitenkin edelleen yhtä tärkeä kansantaloudelle: väyläverkosto. Ilman liikkumisen mahdollistavia väyliä yritykset eivät saa tuotannontekijöitään, eikä toisaalta mitään valmistettuja hyödykkeitä saada toimitettua kotitalouksille. Toimivat liikenneyhteydet ovat siis yhteiskunnan toimimisen edellytys. Liikenteen merkitys kansantaloudelle on siis kiistaton. Liikennepalvelujen tuottaminen vaatii kuitenkin taustalleen toimivat väyläpalvelut. Tieverkko on väyläverkon keskeinen osa: kulkumuodosta riippumatta ainakin matka- tai kuljetusketjun ensimmäinen ja viimeinen osa on tyypillisesti tie tai katu. Tienpidon yhteys kansantalouteen on esitetty kuvassa 2.2.
14 12 KANSANTALOUS Mahdollistaa kasvun ELINKEINOELÄMÄ Mahdollistaa kulutuksen ja työvoiman saatavuuden KOTITALOUDET Mahdollistaa arjen liikkumisen LIIKENNEPALVELUT Mahdollistaa tarjonnan VÄYLÄPALVELUT Kuva 2.2. Periaatekuva liikennejärjestelmän, ihmisten liikkumisen ja kansantalouden kytkennästä (Honkatukia 2008, s. 2). Väyläpalvelut koostuvat liikenneinfrastruktuurista eli väylistä ja terminaaleista rakennuksineen ja laitteineen sekä niiden yhteydessä tarjottavista palveluista. Liikennepalveluiden tuottaminen puolestaan edellyttää väyläpalveluita. Kotitaloudet ostavat liikennepalveluita ja käyttävät väyläpalveluita liikkumistarpeidensa tyydyttämiseen. Liikkuminen mahdollistaa työssäkäynnin, asioinnin ja vapaa-ajan toiminnot. (Honkatukia 2008, ss. 1 2) Kotitalouksien arjen liikkuminen on oleellista elinkeinoelämälle: Liikkumismahdollisuudet vaikuttavat siihen, millainen työvoiman saatavuus on tietyllä alueella ja miten toimipaikat ovat asiakkaiden tavoitettavissa. Työaikana tehtävillä matkoilla liikkumisen sujuvuus vaikuttaa taas suoraan työn laatuun ja kustannuksiin. Liikkumisen kustannukset kotitalouksille taas vaikuttavat osaltaan siihen, kuinka paljon kotitaloudet voivat käyttää rahaa muuhun kulutukseen. (Honkatukia 2008, s. 2) Kansantaloudessa elinkeinoelämän tuottavuus sekä kotitalouksien hyvinvointi, aktiivisuus ja varallisuus ovat kasvun tekijöitä. Kansantalouden kasvu puolestaan on edellytyksenä esimerkiksi sille, että liikennejärjestelmää voidaan ylläpitää ja kehittää liikkujien tarpeita edellyttämällä tavalla. (Honkatukia 2008, s. 2) Tienpidon tarkoituksena on tuottaa väyläpalveluita, jotka ovat edellytyksenä liikennepalveluiden tarjoamiselle ja sitä kautta kotitalouksien ja elinkeinoelämän toiminnalle. Kotitaloudet ja elinkeinoelämä pyörittävät kansantaloutta, joka puolestaan rahoittaa tienpitoa. Siten tienpidon tuottamat väyläpalvelut itse asiassa toimivat edellytyksenä rahoituksen jatkuvuudelle. Uimosen (2007) mukaan infrastruktuurihyödyke poikkeaa monessa suhteessa yksityisestä tuotannollisesta pääomahyödykkeestä, joita varten pääoman käsite on kehitetty. Kun tuotannollinen pääomaesine palvelee yksittäistä tuotantolaitosta, infrastruktuuri pyrkii palvelemaan koko yhteiskuntaa, kaikkia tuotantolaitoksia ja
15 13 kaikkia kotitalouksia. (Uimonen 2007, s. 2) Infrastruktuurilla on siis julkishyödykeominaisuus. Julkishyödykkeillä on kaksi ominaisuutta: yksi lisäkuluttaja ei kasvata lainkaan tuotantokustannuksia, ja on vaikea estää ketään kuluttamasta hyödykettä (Pekkarinen & Sutela 2004, s. 127). Tieverkko voi ruuhkautua, joten se ei periaatteessa ole aivan puhdas julkishyödyke. Kuitenkin käytännössä julkishyödykkeiden ominaisuudet pätevät myös tieverkolle: normaali sääntö rajakustannushinnoittelusta ei päde, ja koska ketään ei voida sulkea kulutuksen ulkopuolelle, syntyy niin sanottu vapaamatkustajan ongelma. Kuluttajat voivat väittää, etteivät halua julkishyödykettä luottaen siihen, että muut haluavat ja että hyödyke on siksi tarjolla kaikille. Vapaamatkustajaongelma ratkaistaan usein kattamalla julkishyödykkeen tuotantokustannukset verotuloilla. (Pekkarinen & Sutela 2004, s. 127) Näin tehdään Suomessa myös tienpidon kohdalla. Gravesin (2003) mukaan julkishyödykkeen ominaisuuksista seuraa kaksi tärkeää ongelmaa. Ensinnäkin julkishyödykkeen tuottaminen yksityisesti ei voi koskaan olla tuottavaa, sillä tuotannon kulujen maksaja ei pysty estämään hyödykkeen vapaata käyttöä ilmaiseksi. Siksi julkishyödykkeiden tarjoaminen on julkisen vallan tärkeimpiä tehtäviä. Valtion pitää tarjota julkishyödykkeitä, koska yksityiset markkinat eivät siihen pysty. (Graves 2003, s. 102) Toinen ongelma liittyy tuotettavan julkishyödykkeen määrään: miten valtiojohto voi päättää julkishyödykkeiden tuotantomääristä. Taloustieteilijöiden mukaan viranomaisten toimien pitäisi muistuttaa mahdollisimman tarkasti yksityisten markkinoiden toimintaa. (Graves 2003, s. 102) Tien julkishyödykeluonteesta johtuen se on rahoituksen, rakentamisen ja käytön kannalta myös erityislaatuinen hyödyke. Tien voi rakentaa esimerkiksi yksityinen tienhoitokunta, mutta koska siihen sidotaan julkisia varoja, tiekunta ei voi rajoittaa tien käyttöä. Rakentajajoukko voi siis olla toinen kuin tien käyttäjäjoukko. Tämä herättää kysymyksen siitä, kenen tulee vastata tien rakentamiskustannuksista ja miten ne jyvitetään esimerkiksi yksityisteiden tapauksessa tiekunnan eri osakkaiden kesken. Paikallisesti koettu intressi voi aiheuttaa esimerkiksi kunnan mukaantulon hankkeeseen. Tiestä hyötyjät voivat siis olla paikallisia, valtakunnallisia ja tietenkin myös kansainvälisiä henkilöitä ja yrityksiä. Rakentajat, rahoittajat ja tiestä hyötyjät ovat kuitenkin yleensä eri ryhmiä. Hyötyjä maksaa -periaatteen soveltaminen ei näin ole käytännössä kovinkaan helposti toteutettavissa. Tästä johtuen ainakin keskeinen tieverkosto on valtion rahoittamis- ja rakentamisvastuulla. (Hjerppe & Honkatukia 2005, s. 22) Maan elinkeinoelämän kehittäminen edellyttää nykyaikaista ja alati kehittyvää infrastruktuuria. Sekä yrityksillä että valtiovallalla on tehtävää infrastruktuurin luomisessa ja kehittämisessä. Vaikka infrastruktuuri lukuun ottamatta hyvin erikoistunutta, joitakin toimialoja palvelevaa infrastruktuuria on harvoin maan kilpailuedun lähteenä, se voi riittämättömänä hyvinkin olla haitta. (Porter 2006, ss )
16 14 Kuva 2.3. Väylät ovat välttämättömyys yhteiskunnalle (Mäntynen 2010). Infrastruktuurin julkishyödykeominaisuudesta johtuen siitä saatavan hyödyn tai tuottojen mittaaminen on paljon hankalampaa kuin normaalista tuotannollisesta hyödykkeestä saatavan hyödyn. Tie voi olla osa laajempaa verkostoa ja verkoston osana siihen liittyvät tuotot voivat olla monin verroin suurempia kuin erilliselle investoinnille kohdennettavat tuotot. Toisin sanoen: infrastruktuurihyödykkeeseen voi liittyä positiivisia ulkoisvaikutuksia. Toisaalta infrastruktuurin julkishyödykeominaisuuden takia kaikilla on mahdollisuus käyttää sitä, ja jos käyttäjien määrä kasvaa riittävän suureksi, seurauksena voi olla ruuhkautumista. Tässä tapauksessa hyödykkeeseen liittyy negatiivisia ulkoisvaikutuksia. (Uimonen 2007, s. 2) Liikenneväylien ruuhkautuminen on herättänyt välillä vilkasta keskustelua. Toimivien liikenneväylien merkitys korostuu erityisesti Suomessa, missä välimatkat ovat perinteisesti pitkiä. Toimiva liikennejärjestelmä sekä tukee elinkeinoelämää, alueiden elinvoimaisuutta ja talouden kasvua että edistää kansalaisten hyvinvointia. (Björkroth et al. 2008, s. 105) 2.2 Tienpito Maantielain mukaan tienpito käsittää maantien suunnittelun, rakentamisen, kunnossapidon ja liikenteen hallinnan. Maantien rakentamisella tarkoitetaan uuden tien tekemistä ja tien parantamista. Tienpitäjänä on valtio, joka vastaa tienpidosta ja sen kustannuksista sekä käyttää tienpitoa varten saatuja oikeuksia. (L /503) Valtion teiden tienpito on tuotteistettu tienpidon ohjelmoinnin helpottamiseksi, ja se on tehty ensisijaisesti suunnittelun lähtökohdista. Tuotemäärittely on osa tulosohjauksen ohjeistusta. Liikenneviraston vuoden 2010 tuotemäärittelyssä tienpito on jaettu kahdeksaan tuoteryhmään: hoito ja käyttö, liikenteen hallinta, ylläpito ja korvausinvestoinnit, alueelliset investoinnit ja teemahankkeet, suunnittelu, maa- ja vesialueiden hankinnat ja korvaukset, eräät väylähankkeet sekä jälki- ja elinkaarirahoitushankkeet. (Tiehallinto 2010)
17 15 Liikenneviraston vuoden 2010 tienpidon tuotemäärittelyn mukaan hoitoon ja käyttöön kuuluvat talvihoito, liikenneympäristön hoito ja käyttöpalvelut, sorateiden hoito sekä lauttaliikenne (Tiehallinto 2010). Talvihoidon toteuttamisen perusteena on hoitoluokitus, joka määrittää tien tavoitteellisen ajokelin liukkauden, lumisuuden ja tasaisuuden suhteen. Hoitoluokka määritellään tien liikennemäärän, toiminnallisen luokan ja alueen ilmaston mukaan. Talvihoidon toimenpiteet vaikuttavat ajokeliin eli siihen, kuinka liukkaita, lumisia tai sohjoisia ajorata sekä liitännäisalueet ovat. Todellinen ajokeli tietyllä tieosalla on riippuvainen toimenpideajasta ja siitä, mihin hoitoluokkaan tie kuuluu. Toimenpideajan toteutuneeseen pituuteen vaikuttavat sääolosuhteet ja hoitoketjun toimivuus. (Goebel & Metsäranta 2007, s. 116) Liikenneympäristön hoidon tarkoitus on varmistaa, että tieympäristö on suunnitelman mukaisessa kunnossa ja palvelee tehtäväänsä. Hoito kohdistuu olemassa olevan tieinfrastruktuurin kuntoon ja sen tavoitteellinen laatutaso määritellään tien käytön ja toiminnallisen luokan perusteella. (Goebel & Metsäranta 2007, s. 121) Sorateiden hoidon tarkoituksena taas on turvata hoitoluokan edellyttämä palvelutaso. Hoidolla muutetaan tien pintakuntoa, tosin pitkällä aikavälillä vaikutukset heijastuvat myös rakenteelliseen kuntoon. (Goebel & Metsäranta 2007, s. 125) Liikenteen hallintaan kuuluvat liikenteen hallinnan hoito ja käyttöpalvelut, Digiroadin ylläpito, liikennekeskustoiminta sekä liikenteen hallinnan laitteiden uusiminen (Tiehallinto 2010). Digiroad on kansallinen tietojärjestelmä, johon on koottu koko Suomen tie- ja katuverkon tarkat sijainnit sekä tärkeimmät ominaisuustiedot (Digiroad). Liikenteen hallinnan tarkoituksena onkin tieliikenteen toimivuuden tukeminen. Liikenteen hallintaa ovat seuranta, tiedotus sekä ohjaus. (Goebel & Metsäranta 2007, s. 143) Ylläpitoon ja korvausinvestointeihin kuuluvat päällysteet, tierakenteet ja niihin kohdistuva rakennussuunnittelu, sillat ja niihin kohdistuva rakennussuunnittelu, varusteet ja laitteet sekä liikenneympäristön parantaminen ja siihen kohdistuva rakennussuunnittelu (Tiehallinto 2010). Päällysteiden ylläpidon avulla tienpinta pidetään ajomukavuuden, turvallisuuden ja tierakenteen edellyttämässä kunnossa. Ylläpidolla vaikutetaan päällysteen kuntoon ja pintaominaisuuksiin, joista keskeisimpiä ovat tasaisuus, uraisuus ja vaurioiden määrä. Muita päällystetyn pinnan ominaisuuksia ovat karkeus, kitka ja valonheijastavuus. Päällystetyn tien pinnan ominaisuudet ovat riippuvaisia päällystelajista ja -laadusta ja ne muuttuvat sään sekä liikenteen kulutuksessa ajan myötä. (Goebel & Metsäranta 2007, s. 131) Tierakenteiden, siltojen sekä varusteiden ja laitteiden ylläpidon ja peruskorjausten tarkoitus on säilyttää tiestön rakenteellinen kunto tai nostaa palvelutaso alkuperäiselle tai nykyvaatimusten mukaiselle tasolle. Tierakenteiden ja siltojen ylläpidolla ja peruskorjauksilla vaikutetaan pääasiassa teiden rakenteelliseen kuntoon ja sitä kautta kantavuuteen. Tien näkyviä ulottuvuuksia nämä toimenpiteet muuttavat harvoin. Samalla tietä voidaan kuitenkin esimerkiksi leventää tai tehdä muita laajennusinvestoinniksi luettavia toimenpiteitä. Varusteiden ja laitteiden ohjelmoitu korjaaminen ei muuta tien ulottuvuuksia. (Goebel & Metsäranta 2007, s. 134) Liikenneympäristön parantamisen toimenpiteitä ovat pienehköt laajennusinvestoinnit, kuten riista-aidan rakentaminen tai valaistuksen
18 16 täydentäminen. Nämä toimenpiteet muuttavat tien ulottuvuuksia, ja ne ovat luonteeltaan tien jo olemassa olevien ominaisuuksien laajennuksia. (Goebel & Metsäranta 2007, s. 137) Alueellisiin investointeihin ja teemahankkeisiin lasketaan alueelliset laajennusinvestoinnit, niihin kohdistuva tie- ja rakennussuunnittelu sekä alueelliset uusinvestoinnit ja niihin kohdistuvat tie- ja rakennussuunnittelu (Tiehallinto 2010). Uusinvestoinnit ovat tieverkkoa tai tieosuuden tasoa merkittävästi muuttavia hankkeita. Uusinvestointeja ovat uuden tieyhteyden rakentaminen, uuden sillan rakentaminen, tunneliyhteyden rakentaminen sekä lossin korvaaminen sillalla. Laajennusinvestointien tarkoituksena taas on palauttaa nykyisen tieverkon palvelutaso vastaamaan liikenteen muuttuneita tarpeita. (Goebel & Metsäranta 2007, s. 140) Höyssän (2005) mukaan tienpito lasketaan yleisesti palveluksi (Höyssä 2005, s. 70). Palvelu on yhden tahon toiselle tarjoama teko, jonka seurauksena minkään asian omistussuhteet eivät muutu. Palvelun tuottaminen voi olla sidottu fyysiseen tuotteeseen. (Kotler & Keller 2006, s. 402) Höyssä kuitenkin arvelee, että kansalaiset pitävät tien rakentamista tuotteena. Tie fyysisenä ilmiönä on pysyvä, ja sitä arvioidaan turvallisuuden, käyttömukavuuden ja esimerkiksi esteettisten arvojen perusteella. Palvelua ovat sen sijaan liikkumisen turvaamiseen ja valmiin tien hoitoon liittyvät asiat. Tässä jaottelussa ylläpito voidaan luokitella palveluksi, koska sillä hoidetaan olemassa olevaa omaisuutta. (Höyssä 2005, s. 70) Palveluun liittyy monia toiminnalle olennaisia piirteitä, jotka koskevat hyvin myös teiden hoitoa ja ylläpitoa. Palvelut ovat usein myös aineettomia, sillä ne ovat enemmän suorituksia kuin jotain konkreettista. Palvelua ei voi myöskään varastoida ja ottaa käyttöön tarvittaessa. Tienpidon ja palvelujen välistä tuotepohdintaa monimutkaistaa palvelun kuvaus, jonka mukaan palvelu kulutetaan samalla, kun se tuotetaan. Tämä sopii osittain tienpitoon, koska liikkuminen eli kuluttaminen tapahtuu juuri halutulla hetkellä. Toisaalta ajatus ei sovellu hoitoon ja ylläpitoon, koska usein palvelu tuotetaan jo aikaisemmin. (Höyssä 2005, s. 71) Palveluihin liittyy myös periaate, että palvelut ovat luonteeltaan heterogeenisia. Samakin palvelu voi olla seuraavalla kerralla erilainen. Tämä periaate koskee tienpitoon liittyvää palvelun laatua ja asiakastyötä, sillä sää sekä hoidon käytännön toteutus tekevät tien pinnan laadusta aina jonkin verran erilaisen. Toisaalta samoin kuin tuotettavan palvelun laatu väistämättä vaihtelee, asiakkaan odotuksetkin voivat muuttua olosuhteen muuttuessa. (Höyssä 2005, s. 71)
19 Tienpidon tavoitteet Hyvä liikenneinfrastruktuuri ja liikennejärjestelmän toimivuus ovat tärkeitä väestön arkielämän kannalta. Lähes kaikki kansalaiset tekevät päivittäin työ-, koulu-, asiointitai vapaa-ajan matkoja keskimäärin kolme matkaa päivässä. Harvaan asutuilla seuduilla matkojen sujuvuuteen ja turvallisuuteen vaikuttaa eniten tie- ja liikenneolojen laatu. Kaupunkiseuduilla matkojen ja matkaketjujen toimivuutta parantavat etenkin liikenneväylien laatu, laadukkaat joukkoliikenteen ratkaisut ja liikenteen hallinta. (LVM 2008, s. 5) Hyvät liikenneyhteydet ovat alueiden kehittymisen keskeinen edellytys. Liikenneyhteydet vaikuttavat yritysten haluun sijoittua alueelle ja pysyä siellä. Henkilöliikenteessä matka-ajan lyheneminen tehostaa liikematkoja ja helpottaa myös alueiden ja kuntien verkottumista palvelujen tuottamiseksi yhteistyössä. (LVM 2008, s. 5) Liikenne kytkee yhteiskunnan toiminnot yhteen ja siksi liikennejärjestelmän laatu vaikuttaa suoraan hyvinvointiin ja talouteen. Talouden kasvu ja elintason nousu ovat lisänneet liikennettä ja tarvetta liikenneinvestointeihin. Suomelle liikennejärjestelmä on tärkeä kilpailutekijä, koska maa on laaja ja kuljetusetäisyydet pitkiä. Teollisuus ja asutus ovat sijoittuneet koko maahan ja paljon raskasta tavaraa kuljettavien metsä- ja metalliteollisuuden yritysten osuus tuotannon määrästä on suuri. Pääliikenneyhteyksien riittävä palvelutaso on koko liikennejärjestelmän toimivuuden ja maan kilpailukyvyn kannalta olennaista. (LVM 2008, s. 5) Tienpidon tavoitteita muodostaessa otetaan huomioon yhteiskuntapoliittisen tavoitteet ja odotukset, liikkumiseen ja kuljetuksiin liittyvät odotukset ja tarpeet sekä toimintaympäristön nykytila ja tulevaisuus (kuva 2.4). Yleisistä tavoitteista edetään yksityiskohtaisemmalle tasolle aina tienpidon toimenpiteiden suunnitteluun asti. Yhteiskuntapoliittiset tavoitteet ja odotukset Liikkumiseen ja kuljetuksiin liittyvät odotukset ja tarpeet Toimintaympäristön nykytila ja tulevaisuus Tienpidon tavoitteet Tienpidon linjaukset Tienpidon ohjelmat ja toimenpiteet Kuva 2.4. Tie- ja liikenneolojen suunnittelu (Tielaitos 2000, s. 18). Liikennepolitiikan tavoitelohkot on esitetty taulukossa 2.1. Päämäärä ja tavoitelohkot on Sauna-ahon (1991) mukaan johdettu väestön hyvinvointikäsitteestä. Tavoitteita muodostettaessa on otettu huomioon paitsi yksilön hyvinvointinäkökulma myös julkista valtaa ja kansakuntaa koskeva näkökulma. (Sauna-aho 1991, s. 63)
20 18 Taulukko 2.1. Liikennepolitiikan tavoitelohkot (Sauna-aho 1991, ss ; Höyssä 2005, s. 22). Tavoitelohkot Liikennemahdollisuudet Liikenteen palvelutaso Liikenteen tarvitsemien voimavarojen määrä sekä niistä aiheutuvat kustannukset Liikenneturvallisuus Liikenteen ympäristövaikutukset Liikenteen vuorovaikutukset alue- ja yhdyskuntarakenteen kannalta sekä toimintojen ajoituksen kannalta Liikenteen vaikutukset voimavarojen hyväksikäyttöön ja voimavarapohjan laajentamiseen Liikenteen vaikutukset kansalliseen turvallisuuteen Liikenteen vaikutukset työllisyyteen, valtiontalouteen ja vaihtotaseeseen Tasapuolisuus liikennepalvelujen eri käyttäjä- ja tuottajaryhmien sekä ulkopuolisten kannalta Tavoitesuure a) matkustusmahdollisuudet b) tavarakuljetusmahdollisuudet (liikennemahdollisuudet ja niiden luoma tavoitettavuus määräytyvät liikenneverkkojen kattavuuden ja laadun sekä yksityisesti ja julkisesti hoidetun liikenteen perusteella) a) liikennepalvelujen käyttäjien kokema rasite b) liikenteessä kuluva aika c) liikenteen aikataulunmukaisuus d) liikenteen joustavuus muuttuvissa olosuhteissa a) liikenneinfrastruktuurin rakentamiseen, uusintaan ja kehittämiseen tarvittavat voimavarat ja niistä syntyvät pääomakustannukset sekä ylläpitoon ja hoitoon tarvittavat voimavarat ja näistä syntyvät muuttuvat kustannukset b) liikenteen hoidon sekä materiaali- ja varastotoiminnan edellyttämät kalusto- ja laitehankinnat ja näistä syntyvät pääomakustannukset sekä käyttötoiminnot ja näiden sitomat tai kuluttamat voimavarat sekä näistä syntyvät muuttuvat kustannukset a) kuolemantapausten määrä b) vammautumistapausten määrä c) omaisuusvahinkojen määrä a) asutuksen kannalta b) yhdyskuntien kehittämisen kannalta c) luonnon, kulttuuri- ja maisema-arvojen kannalta a) vaikutukset tavoitteellisen aluerakenteen kannalta b) vaikutukset tavoitteellisen yhdyskuntarakenteen kannalta c) yhdyskuntarakenteen vaikutukset liikennetarpeen ja -ongelmien kannalta d) toimintojen ajoitus liikennehuippujen tasoittamisen ja liikenteen koordinoinnin kannalta a) tuotanto- ja palvelukapasiteetin hyväksikäyttö b) alueiden käyttö tai käyttöönotto c) raaka-ainelähteiden käyttö tai uusien raaka-aine-esiintymien käyttöönotto d) voimavarojen tuonti tai vienti a) liikennejärjestelmän toimivuus ja joustavuus erilaisissa kriisitilanteissa b) liikennejärjestelmä maanpuolustuksen kannalta a) liikennettä koskevat ratkaisut korkean työttömyyden kausien ja -alueiden kannalta b) liikennettä koskevat vero-, tariffi- ja maksuratkaisut a) tasapuolisuus liikennepalvelujen eri käyttäjäryhmien (ja alueiden) kannalta liikennemahdollisuuksien, liikenteen palvelutason, käyttäjille aiheutuvien kustannusten ja liikenneturvallisuuden suhteen tarkasteltuna b) tasapuolisuus liikennepalvelujen eri tuottajaryhmien kannalta julkisen vallan tariffi-, vero- ja maksupolitiikan sekä lupapolitiikan suhteen